235 
szintén elefánt csigolyákat, melyek közül négy még 
egymáshoz kellőleg illesztve jött elő. Ezen utóbbiak meg¬ 
tartási állapota nem jó, az élek elkoptak, csupán a csont 
vastaga van meg, de a korhatározásra nézve jó tájékozást 
adtak, mert kitűnt, hogy a képlet negyedkori. 
Az elefántcsontok által útba igazitva egyéb zár¬ 
ványt is kerestem, és sikerült találni úgy állatit mint 
növényit. Az állati nem más mint szárazföldi csigák, 
nevezetesen leg'nagyobbrészt Helix fruticum Bielz ur 
szives meghatározása szerint, és gyéren H. candicans 
Zgl. tehát mind a kettő jelenleg is itt élő íaj. 
A növénylenyomatok egyes iszap rétegben elég jól 
megtartva fordulnak elő s rövid idő alatt esőben gyűj¬ 
töttem annyit, hogy egy fajt meghatározni lehetett. A 
meghatározást Simkovich Lajos ur, az egyetemnél a 
növénytani intézet tanársegéde vállalta magára s a kö¬ 
vetkező közlésben foglalta össze eredményeit. 
T Pásztói növénylenyomatokat a Nemzeti Muzeum 
phytopalaeontologiai gyűjteményével valamint Kovács és 
Unger hazánkra vonatkozó phytopalaeontologiai rajzaival 
összehasonlítván azt tapasztaltam: hogy azok egészen 
eltérnek hazai harmadkori fossil növénylenyomatainktól. 
Már az első figyelmes megtekintés után észrevett 
Acer (Juharfa) levelek és termések nagyon emlékeztettek 
a most élő hazai Acer Pseudoplatanusra L., s ezért tüze¬ 
tesen kezdém vele e lenyomatokat összehasonlitani. 
Az Acer levéllenyomatok nagyok, megfelelve nagy¬ 
ságban a mi Pseudoplatanusunk leveleinek és már nagy¬ 
ságuk által is különbözve a harmadkori Acer trachyti- 
cum és Acer trilobatam leveleitől. Tisztán kivehető a 
levél 5 fő-ere, 5 karélya és a csipkés fogak a karélyok 
élén; mely tulajdonságok valamint az érhálózat is félre 
magyarázhatlanúl tanúskodnak a mellett, hogy e levél¬ 
lenyomatok az Acer Pseudoplatanus L. leveleinek a 
lenyomatai. 
Hasonlón biztositanak e nézetben az Acer termések 
lenyomatai. Láthatók, — igen szépen megtartva, — oly 
lependék-lenyomatok, hol a két szárnyas mag még össze¬ 
függ egymással s pedig egyenes szög alatt, mint azt az 
érett Acer Pseudoplatanus terméseinél tapasztaljuk; 
viszont előfordulnak az egyes szárnyas magvak külön¬ 
válva s egyenként elszórva. E szárnyas magvak nagysága, 
erezete, alakja ugyan olyan mint a Pseudoplatanus mag- 
vaié; úgy, hogy ez Acer lenyomatok minden tekintetben 
megegyeznek az említett Juharfával s biztosan vehetjük 
